סופיה קרנץ

סופיה קרנץ (נולדה ב-13 ביולי 1985) היא כוריאוגרפית ורקדנית ישראלית, הפועלת בירושלים. מנהלת אומנותית של הסטודיו למחול תמר עין גדי.

== ביוגרפיה ==
קרנץ נולדה בחיפה ובגיל 4 עברה עם משפחתה לירושלים. שם גדלה.<ref name=":2" /> למדה בתיכון האקדמיה למוסיקה ולמחול ירושלים. 

בגיל 18 עברה לספרד<ref name=":2" /> ולמדה מחול ב-Institut del Teatre, שבברצלונה. במהלך שהותה במדינה הופיעה עם האופרה העירונית (liceu)<ref name=":1"></ref>. בהמשך עברה לשווייץ ורקדה עם ballet junior Geneva ובפרויקט בלוזאן עם יאניה בטיסטה (Jania Batista).<ref name=":0"></ref><ref name=":1" />

בשנים 2008-2010, לאחר שובה לישראל, למדה באקדמיה למוסיקה ולמחול בירושלים, לתואר ראשון במחול, ביצוע והוראה. בשנים 2010-2012 המשיכה לתואר מוסמך (M.Mus) במחול בהתמחות בכוריאוגרפיה, באקדמיה למוסיקה ולמחול בירושלים.<ref name=":1" />

קרנץ עבדה עם כוריאוגרפים רבים, ביניהם: אודליה קופרברג, סהר עזימי, רונית זיו, עופרה אידל, רובי אידלמן, אלעד שכטר, פייטרו מורלו.<ref name=":0" />

בשנת 2010 קיבלה קרנץ את פרס הכוריאוגרפיה מקרן התרבות אמריקה-ישראל.

בשנת 2011 יצרה את יצירתה הראשונה ככוריאוגרפית, "ורוד נוצץ". היצירה נוצרה במסגרת "פרסקו רקדנים רוקדים", של להקת פרסקו, והתפתחה לעבודת התזה שלה בתואר השני.

בהמשך הקריירה שלה יצירותיה הופיעו על במות ופסטיבלים בישראל ובעולם, בהם: הזירה הבינתחומית ירושלים, הפסטיבל הבינלאומי ירושלים, מרכז סוזן דלל, פסטיבל גוונים במחול, מוזיאון ארצות המקרא, מוזיאון חיפה לאמנות, מוזיאון היהדות במוסקבה, פסטיבל מיפו עד אגריפס, פסטיבל בדרום, תיאטרון הקרון, פסטיבל עכו, ימי ירושלים בפראג, Lucky trimmer ועוד.
בשנת 2014 יצרה את עבודתה "White Piece", במסגרת הפקה של בית מחול שלם, עבור הפסטיבל הבינלאומי ירושלים. בשנת 2015 הוזמנה לקחת חלק בתוכנית שהות אמן בצ'כיה, ושם יצרה המשך לעבודה. בין השנים 2018 –2020 קיבלה מענק מופעים ממפעל הפיס כדי להציג את היצירה.

בשנת 2017 יצאה לשהות אמן בפינלנד. שם עבדה על יצירתה "Milk Factory". העבודה על היצירה המשיכה גם אחרי ששבה לירושלים. היא עלתה בבכורה באותה השנה בפסטיבל הבינלאומי בירושלים.

בשנים 2019–2020 קרנץ ניהלה אומנותית את פסטיבל מיפו עד אגריפס בירושלים ביוזמת אלעד שכטר ו-ק.ט.מ.ו.ן.<ref name=":2"></ref>
מתוך "Slice", שנת 2018
קרנץ הצטרפה כחברה לעמותת הכוריאוגרפים בשנת 2022.

נשואה ואם לשניים. גרה בהרי ירושלים במושב מטע.<ref name=":3" />

== מיצירותיה ==
2011 - "ורוד נוצץ" – נוצרה במסגרת "פרסקו רקדנים יוצרים" .

2013 - "”Out Body Out – נוצרה במסגרת פסטיבל "זירת מחול" של הזירה הבינתחומית ירושלים.

2014 - "White Piece" – נוצרה בהפקת בית מחול שלם עבור הפסטיבל הבינלאומי ירושלים.<ref></ref>

2015 – המשך ליצירה "White Piece" בתוכנית שהות אמן בצ’כיה.
מתוך "ורוד רוד רוד", שנת 2021. צילום: דור קדמי
2015 - "ללא כותרת" - פסטיבל "גוונים במחול", מרכז סוזן דלל.

2017 - "Milk Factory" – יצירה שפותחה במהלך שהות אמן בפינלנד ובירושלים, ועלתה בבכורה בפסטיבל הבינלאומי בירושלים.

2018 - "Slice" – יצירת סולו תלוית מקום עבור קצביה בשוק אגריפס בירושלים, עלתה בפסטיבל "מיפו עד אגריפס".

2018 - "ולנטינה" – עלתה בבכורה בפסטיבל הבינלאומי ירושלים.
2021 - "ורוד רוד רוד" – יצירה עבור קהל ילדים, עלתה בבכורה בפסטיבל הבינלאומי של תיאטרון הקרון בירושלים.<ref></ref>מתוך "שטח אפור", שנת 2021. צילום: אפרת מזור2021 - "שטח אפור" – יצירה לארבע רקדניות, עלתה בבכורה בפסטיבל "מיפו עד אגריפס".<ref name=":3"></ref>

2022 - "צ׳איקה" – יצירת סולו עבור קהל ילדים, עלתה בבכורה בתיאטרון הקרון.

== פרסים והישגים ==
* 2018-2020 – מענק מפעל הפיס לתרבות עבור הרצת המופע "White Piece"
* 2019 – פרס על מצוינות מבנק לאומי
* 2014 – מענק מיוחד מעיריית ירושלים לסבסוד סטודיו עבור יצירה חדשה
* 2010 – פרס כוריאוגרפיה ע"ש שרת מקרן התרבות אמריקה-ישראל<ref name=":0" />

== קישורים חיצוניים ==
* 
* [https://www.choreographers.org.il/choreograph/sofia-krantz/ עמוד היוצרת של קרנץ] באתר עמותת הכוריאוגרפים
* [https://www.youtube.com/watch?v=Nd3w-9BWVKg&ab_channel=jerusalemite.tv וידאו של העובדה "אמן אוכל סרט"]

== הערות שוליים ==

קטגוריה:מחול
קטגוריה:כוריאוגרפיות ישראליות
קטגוריה:רקדניות ישראליות
קטגוריה:בוגרות התיכון שליד האקדמיה למוסיקה ולמחול בירושלים
קטגוריה:בוגרי התיכון שליד האקדמיה למוסיקה ולמחול בירושלים
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:מטע (מושב): אישים
קטגוריה:נשות המושב
קטגוריה:ישראליות שנולדו ב-1985
קטגוריה:ישראלים שנולדו ב-1985